open-index/open-wikipedia-markdown huggingface dataset:
Lil Yachty

**Mailzs Pārks Makkolums** (dzimis 1997. gada 23. augustā), profesionāli pazīstams kā **Lil Yachty**, ir amerikāņu reperis un dziedātājs. Pirmo reizi atpazīstamību internetā viņš ieguva 2015. gadā ar singliem "One Night" un "Minnesota" (kurā piedalās *[[Quavo]], Skippa Da Flippa* un *[[Young Thug]]*) no debijas EP *Summer Songs*. Viņš izdeva savu debijas miksteipu *Lil Boat* 2016. gada martā. 2016. gada jūnijā *Lil Yachty* paziņoja, ka ir parakstījis ierakstu līgumu ar *Motown, [[Capitol Records]]* un *[[Migos|Quality Control Music]]*.

Lil Yachty ir izdevis četrus studijas albumus, sākot ar *Teenage Emotions* 2017. gadā. Viņa otrais un trešais studijas albums *Lil Boat 2* un *[[Nuthin' 2 Prove]]* tika izdots 2018. gadā, un viņa jaunākais albums *Lil Boat 3* tika izdots 2020. gadā. Visi četri viņa albumi ir iekļuvuši *[[Billboard 200]]* labāko divdesmitniekā, *Lil Boat 2* sasniedzot 2. vietu. Savas karjeras laikā *Yachty* ir izdevis arī vairākus miksteipus un EP. *Lil Yachty* ir pazīstams arī ar saviem tēliem 2016. gada *DRAM* daudzplatīna dziesmās "Broccoli" un *[[Kyle]]* dziesmā "ISpy", savu ekscentrisko frizūru un optimistisko tēlu. *Yachty* tika nominēts ''Grammy'' balvai par darbu pie "Broccoli".

## Diskogrāfija

###### Studijas albumi
* *[[Teenage Emotions]]* (2017)
* *[[Lil Boat 2]]* (2018)
* *[[Nuthin' 2 Prove]]* (2018)
* *[[Lil Boat 3]]* (2020)
* *[[Let's Start Here]]* (2023)
Ķīnas liellapu papele

**Ķīnas liellapu papele** () ir vītolu dzimtas apšu ģintī ietilpstoša lapu koku suga.

## Ārējās saites
Kanādas papele

**Kanādas papele** () ir vītolu dzimtas hibrīda lapu koks. Hibrīds veidojas, sakrustojoties piramidālajai papelei (*Populus nigra*) un kokvilnas kokam (*Populus deltoides*).

## Ārējās saites
Bandama

**Bandama** () ir 1050 kilometrus gara upe Kotdivuārā. Garākā Kotdivuāras upe.

Tek dienvidu virzienā. Ietek Gvinejas līcī. 1973. gadā upes vidustecē tika uzcelta 176 MW jaudīga Kosū HES, izveidojot Kosū ūdenskrātuvi. Netālu no upes atrodas valsts galvaspilsēta Jamusukro. Upe kuģojama 65 kilometrus augšup no upes grīvas.

## Ārējās saites
Sasandra

**Sasandra** () ir 650 kilometrus gara upe Kotdivuāras rietumos. 

Tek dienvidu virzienā. Ietek Gvinejas līcī pie Sasandras. 1980. gadā upes vidustecē tika uzcelta 165 MW jaudīga Bujo HES, izveidojot Bujo ūdenskrātuvi. Sasandra atdala Rietumgvinejas tropiskos mežus no Austrumgvinejas tropiskajiem mežiem.

## Ārējās saites
Kavalli (upe)

**Kavalli** (, ) ir 515 kilometrus gara upe Gvinejā, Kotdivuārā un Libērijā. Garākā Libērijas upe.

Izteka netālu no Nimbas kalna pie triju valstu robežpunkta. Tek dienvidu — dienvidaustrumu virzienā. Ietek Gvinejas līcī. Apmēram pēdējās 2/3 no tecējuma veido Kotdivuāras—Libērijas robežu. Upē mīt endēma zivju suga *[[Chiloglanis normani]]*.

## Ārējās saites
Liedes kalni

**Liedes kalni** ir nelielu deviņu pakalnu rinda Liedes upes krastā, Gulbenes novada Jaungulbenes pagastā. Pakalni novietojušies līdzenā apvidū, Liedes ielejā. No tilta, kur Jaungulbenes lielceļš krusto Liedes upi, ziemeļaustrumu virzienā atrodas 9 pakalni taisnā rindā ar nelielām atstarpēm. Skaitot no tilta pār Liedes upi, otrais ir pilskalns, bet trešais ir Māras kalns — kulta vieta. Abi pakalni ir apmēram 10—12 m augsti, stāvās nogāzes pakājē lēzenas. Liedes kalni ir Valsts nozīmes kultūras piemineklis.
thumb|left|Fotogrāfija no Sveķu internātpamatskolas (Aduliena, Jaungulbenes pagasts) albuma, uzņemta ap 20. gs. 60. gadiem|295x295px

Pilskalnā (sauktā arī par Zvana kalnu) un Māras kalnā ir melna mītņu kārta ap 0,5 m biezumā. Tā satur lauskas, oglītes. Taujājot pēc atradumiem, stāstīts, ka tēvu tēvi piekājē arot esot atraduši krelles un dažādus metāla nieciņus. Tomēr, drošas šās ziņas nevar būt. Aprakstāmiem kalniem nav ne grāvju, ne uzbedumu. Pēc formas un lieluma spriežot, jādomā, ka šeit atrodas visai senas ļaužu mītnes.

## Teika par Liedes kalniem
Starp Jaungulbeni un Dzelzavu pie Liedes upes izveidojusies kalnu grupa, kurus sauc par Liedes kalniem. Šajā kalnu grupā katram kalnam ir savs nosaukums. Par katru kalnu ir kāds nostāsts. Zvana kalns atrodas vistuvāk ceļam. Šis kalns radies tā, ka šajā kalnā atradusies baznīca. Pašlaik noticis pusdienas dievkalpojums. Sagājuši ļoti daudz apkārtējie zemnieki, un viens zemnieks pēkšņi iesaucies: «Lai Velns parauj baznīcu!» Un pēkšņi baznīca nogrimusi ar visiem cilvēkiem. Vēl tagad pusnaktī esot dzirdamas zvana skaņas, – tur notiekot dievkalpojums.
*1980, 2627. V. Krusta Madonas Jaungulbenē, 47 g. v.; pfef. Dz. Krusta 1967.*

## Atsauces

## Ārējās saites

* Liedes kalni portālā https://www.latvijas-pilskalni.lv/
Komoē

**Komoē** () ir upe Rietumāfrikā, Kotdivuāras austrumos un Burkinafaso.

Sākas Sikaso plakankalnē Burkinafaso. Tek dienvidu-dienvidaustrumu virzienā. Nelielu tecējuma daļu veido Burkinafaso un Kotdivuāras robežu. Burkinafaso teritorijā atrodas ūdenskritumi Karfiguelas kaskādes (*Cascades de Karfiguéla*). Vidustecē, Kotdivuāras ziemeļaustrumos tek cauri Komoē nacionālajam parkam, kas iekļauts UNESCO Pasaules mantojuma sarakstā. Ietek Gvinejas līcī pie Granbasamas.

## Atsauces

## Ārējās saites
33. autobusu maršruts (Rīga, 2022)

**33. autobusu maršruts** ir Rīgas sabiedriskā transporta autobusu maršruts, kas kursē no Dārzciema (galapunkts atrodas Lubānas un Līvānu ielu krustojumā) līdz Juglai (galapunkts atrodas Murjāņu ielas un Brīvības gatves krustojumā).

Maršruta kopējais garums sasniedz 28 km. Virziena **Dārzciems** — **Jugla** kopējais garums ir 13 km, bet virziena **Jugla** — **Dārzciems** kopējais garums ir 15 km. 33. autobusu maršrutu apkalpo RP SIA "Rīgas Satiksme" 7. autobusu parks. Darba dienās pa līniju kursē 4 autobusi, bet brīvdienās maršruts nekursē.

Līdz 2013. gada 1. aprīlim 33. maršruta autobusi kursēja no Abrenes ielas līdz Kundziņsalai. Jaunais 33. maršruts "Pļavnieki - Jugla" tika atklāts 2022. gada 19. septembrī, aizstājot 303. ekspresbusu maršrutu. Iekļauts arī tika 370. ekspresbusu maršruta posms no Andreja Saharova ielas līdz Līvānu un Lubānas ielai (taču nekursējot pa Rēzeknes ielu ātrumvaļņu dēļ, bet gan pa paralēlo Lubānas ielu).

Kopš 2023. gada 1. februāra iekāpšana 33. maršruta autobusos notiek tikai pa pirmajām durvīm. No 2023. gada 23. oktobra galapunkts "Pļavnieki" tika pārdēvēts par "Dārzciems", lai precīzāk raksturotu apkaimi, kurā tas atrodas.
thumb|33. autobusa maršruts no 2024. gada 10. jūnija līdz 4. novembrim.
No 2024. gada 10. jūnija līdz 4. novembrim remontdarbu dēļ maršruts virzienā uz Juglu tika novirzīts Juglā pa Vangažu ielu.

## Maršruts
Virzienā **[[Jugla (Rīga)|Jugla]]** — **[[Dārzciems (Rīga)|Dārzciems]]** autobusi kursē pa šādām ielām: Murjāņu iela, Brīvības gatve, Silciema iela, Murjāņu iela, Juglas iela, Malienas iela, Hipokrāta iela, Biķernieku iela, Ulbrokas iela, Brāļu Kaudzīšu iela, A. Saharova iela, Lubānas iela, Dārzciema iela, Rēzeknes iela, Līvānu iela, Lubānas iela.

Virzienā **[[Dārzciems (Rīga)|Dārzciems]]** — **[[Jugla (Rīga)|Jugla]]** autobusi kursē pa šādām ielām: Lubānas iela, Rēzeknes iela, Dārzciema iela, Lubānas iela, A. Saharova iela, Brāļu Kaudzīšu iela, Ulbrokas iela, Biķernieku iela, Hipokrāta iela, Malienas iela, Juglas iela un Murjāņu iela.

## Pieturvietas
thumb|255px|33. maršruta autobuss Hipokrāta ielā
|thumb|255px|33. maršruta autobuss Hipokrāta ielā
|thumb|255px|33. maršruta autobuss Juglas galapunktā
thumb|255px|33. maršruta autobuss Hipokrāta ielā
thumb|255px|33. maršruta autobuss Hipokrāta ielā
Virzienā **[[Jugla (Rīga)|Jugla]]** — **[[Dārzciems (Rīga)|Dārzciems]]** ir 23 pieturas.

Virzienā **[[Dārzciems (Rīga)|Dārzciems]]** — **[[Jugla (Rīga)|Jugla]]** ir 22 pieturas.

**Iepriekšējie pieturvietu nosaukumi**

Dārzciema iela (pārdēvēta par "Slāvu rotācijas aplis (Dārzciema ielā)")

Lubānas iela (pārdēvēta par "Slāvu rotācijas aplis (Dārzciema ielā)")

## Atsauces
Pomerānijas baltu valoda

[thumb|300px|right|[Balti|Baltu dzelzs laikmeta arheoloģiskās kultūras (Pomerānijas kultūra zelta krāsā)]]

**Pomerānijas baltu valoda** ir mirusi rietumbaltu valoda, ko lietojuši Pomerānijas balti. Tās pēdas saglabājušās uz rietumiem no Vislas esošās Pomerānijas vietvārdos (*[[Gdańsk]], [[Gdynia]], Mottlau, Saalau-Żuławy, Schonau, Trutenau, Persante, Saulin, Labuhn, Labehn, Powalken, Straduhn, Rutzau, Karwen, Pirsna, Patulli, Arniki, Kawle, Prangenau* u.c.). Arheoloģiski valodas areālu saista ar aptuveni 1000. gados p.m.ē. pastāvējušo Pomerānijas kultūru, ko vēlāk aizstāja austrumģermāņu valodā runājošas ciltis jeb tā sauktā Oksivas kultūra.

„Baltoīda” tipa hidronīmi (piemēram, *Dargowe, Kremon, Lynow, Plawe, Rune, Spandin, Sude, Trutenow, Wangern, Wobele* u.c.) šaurā strēlē gar Baltijas jūras dienvidu krastu sastopami līdz pat Šlēsvigai un Holšteinai, tomēr to etnovalodiskā saistība ar baltiem ir grūti pierādāma.

## Literatūra
* Орел В. Э. Неславянская гидронимия бассейнов Вислы и Одера // Балто-славянские исследования 1988—1996. М., 1997.
* Топоров В. Н. *Балтийские языки* // Языки мира: Балтийские языки. М.: Academia, 2006. Стр. 17—18, 54.
* Топоров В. Н. О северо-западном локусе балтийской гидронимии (Из цикла «По окраинам древней Балтии») // Res Balticae, 1995.
* Górnowicz H. Nazwy wodne dorzecza dolnej Wisły. Hydronymia Europaea. I. Wiesbaden, 1985.
* Krahe H. Baltischen Ortsnamen westlich der Weichsel // Alt-Preussen, 1943, Bd. 8, № 3. (Königsberg).
* Labuda G. Zagadnenie osadnictwa ludności bałtyckiej na lewym brzegu dolnej Wisły we wczesnym średniowieczu // Konferencja Pomorska. Prace Slawistyczne, 12. Wrocław, 1979.
* Schall H. Die baltisch-slavische Sprachgemeinschaft zwischen Elbe und Weichsel // Atti e memorie del VII Congresso internazionale de scienze onomastiche. Firenze, 1963.
* Schall H. Baltische Dialekte im Namengut Nordwestslawiens // Zeitschrift für vergleichende Forschungen auf dem Gebiete der indogermanischen Sprachen, 1964—1965, Bd. 79.
Arvīds Pārups

**Arvīds Pārups** (dzimis , miris ) bija latviešu mūziķis, Latvijas Nacionālā simfoniskā orķestra pirmais galvenais diriģents un Latvijas Radio pirmais diktors. Viens no Dzintaru koncertzāles celtniecības iniciatoriem.

## Dzīvesgājums
Dzimis 1890. gadā Auru pagastā. Mācījās Rīgas Ķeizariskajā mūzikas skolā pie Pāvula Jurjāna. Muzicēja Jurjāna 1912. gadā dibinātās Latviešu operas orķestrī. Sākoties Pirmajam pasaules karam, evakuējās uz Saratovu, kur strādāja Saratovas konservatorijā, bet no 1918. līdz 1920. gadam muzicēja Saratovas operas orķestrī. 1921. gadā atgriezās Latvijā.

Nodibinoties Rīgas Radiofonam, 1925. gadā inženiera Jāņa Lintera aicināts, kļuva par radio programmas vadītāju, raidījumu organizatoru un diriģentu. Nodibinoties Rīgas radiofona simfoniskajam orķestrim (mūsdienās pazīstams kā Latvijas Nacionālais simfoniskais orķestris) no 1926. līdz 1928. gadam, kad viņu nomainīja Jānis Mediņš, bija tā galvenais diriģents, bet par orķestra diriģentu nostrādāja līdz 1940. gadam. Arvīds Pārups bija ne tikai mūziķis, bet arī inženieris un radioamatieris.

## Ārējās saites
* 
* Latvijas Nacionālā simfoniskā orķestra izveidotājs Arvīds Pārups
Mijindukcija

thumb|196x196px|Kontūrs 2 aptver daļu kontūra 1 radītās magnētiskās plūsmas
left|thumb|Transformatora shēma
**Mijindukcija** jeb **savstarpējā indukcija** ir elektrodzinējspēka (EDS) rašanās vienā kontūrā, kad mainās strāvas stiprums citā kontūrā. Tas ir elektromagnētiskās indukcijas īpašs gadījums. Mijindukcija ir iespējama tad, ja kontūrs aptver daļu no cita kontūra strāvas radītās magnētiskās plūsmas.

Divu kontūru sasaisti raksturo sapārotības koeficients, kas parāda, kāda daļa no viena kontūra plūsmas šķērso otru kontūru.

Ja kontūrs *1* aptver kontūrā *2* plūstošās strāvas *I<sub>2</sub>* radīto pilno magnētisko plūsmu *Ψ<sub>m1</sub>*:

\Psi_{m_1}=M_{12}I_2,

tad kontūrs *2* aptver kontūrā *1* plūstošās strāvas *I<sub>1</sub>* radīto pilno magnētisko plūsmu *Ψ<sub>m2</sub>*:

\Psi_{m_2}=M_{21}I_1,

kur M_{12}=M_{21}=M ir mijinduktivitāte.

Diviem gariem solenoīdiem, kas uztīti viens virs otra uz kopīgas serdes, kā arī diviem tinumiem, kas uztīti uz noslēgtas feromagnētiķa serdes,

M=\frac{\mu_0\mu N_1N_2S}{l},

kur *μ<sub>0</sub>* ir magnētiskā konstante, *μ* ir vides magnētiskā caurlaidība, *N<sub>1</sub>* un *N<sub>2</sub>* ir tinumu vijumu skaits, *S* ir serdes šķērsgriezuma laukums, *l* ir tinumu garums.

Kontūrā *2* inducēto EDS nosaka izteiksme

\mathcal{E}_2=-{\operatorname{d}\!\Psi_{m_2}\over\operatorname{d}\!t}.

Līdzīgi kontūram *1*:

\mathcal{E}_1=-{\operatorname{d}\!\Psi_{m_1}\over\operatorname{d}\!t}.

## Skatīt arī

* Pašindukcija
* Transformators

## Atsauces
63. autobusu maršruts (Rīga)

**63. autobusu maršruts** ir Rīgas sabiedriskā transporta autobusu maršruts, kas kursē no Mežciema līdz Šampēterim.

Maršruta kopējais garums sasniedz 56 km. Virziena **Mežciems** — **Šampēteris** kopējais garums ir 26 km, bet virziena **Šampēteris** — **Mežciems** kopējais garums ir 30 km. Darbdienu sastrēgumstundās pa 63. autobusu maršrutu kursē 5 autobusi, brīvdienās maršruts nekursē. To apkalpo gan 6., gan 7. autobusu parks.

Šis maršruts ar nelielām izmaiņām aizstāj 363. ekspresbusa maršrutu un daļēji aizstāj 371. ekspresbusu maršrutu, veidojot savienojumu starp Gaiļezera un Paula Stradiņa slimnīcu.

No 2023. gada 1. februāra iekāpšana 63. maršruta autobusos notiek tikai pa pirmajām durvīm.

No 2023. gada 27. decembra sakarā ar Austrumu maģistrāles atklāšanu maršruts virzienā uz Šampēteri tika pārvirzīts no A. Deglava ielas uz Vestienas ielu un Matīsa ielu, lai abos kustības virzienos kursētu pa vienādām ielām.

## Maršruts
Virzienā **[[Mežciems (Rīga)|Mežciems]]** — **[[Šampēteris]]** kursē pa šādām ielām: Hipokrāta iela, Biķernieku iela, Stigu iela, Dzelzavas ielu, Ilūkstes iela, Sesku iela, Nīcgales iela, Pildas iela, Vestienas iela, Vietalvas iela, Matīsa iela, Valmieras iela, Satekles iela, Marijas iela, 13. janvāra iela, 11. novembra krastmala, Akmens tilts, Uzvaras bulvāris, Ojāra Vācieša iela, Mazā Nometņu iela, Liepājas iela, Mārupes iela, Nometņu iela, Lapu iela, Melnsila iela, Vīlipa iela, Jūrmalas gatve, Zolitūdes iela, Rostokas iela, J. Endzelīna iela, Jūrkalnes iela, Zasulauka iela, Šampētera iela.
thumb|63. autobusa maršruts līdz 2023. gada 27. decembrim.
Virzienā **Šampēteris** — **Mežciems** kursē pa šādām ielām: Šampētera iela, Zasulauka iela, Jūrkalnes iela, J. Endzelīna iela, Irlavas iela, Rostokas iela, Zolitūdes iela, Jūrmalas gatve, Vīlipa iela, Melnsila iela, Lapu iela, Nometņu iela, Mārupes iela, Liepājas iela, Mazā Nometņu iela, Ojāra Vācieša iela, Uzvaras bulvāris, Akmens tilts, 11. novembra krastmala, 13. janvāra iela, Marijas iela, Satekles iela, Valmieras iela, Matīsa iela, Vietalvas iela, Vestienas iela, Pildas iela, Nīcgales iela, Sesku iela, Ilūkstes iela, Dzelzavas iela, Stigu iela, Biķernieku iela un Hipokrāta iela.

## Pieturvietas
|thumb|255px|63. maršruta autobuss Hipokrāta ielā
|thumb|255px|63. maršruta autobuss galapunktā "Šampēteris"
|thumb|255px|63. maršruta autobuss Hipokrāta ielā
|thumb|255px|63. maršruta autobuss Rostokas ielā
|thumb|255px|63. maršruta autobuss Ilūkstes ielā
|thumb|255px|63. maršruta autobuss galapunktā "Mežciems"
63. autobusu maršrutā pavisam kopā ir 93 pieturas. Virzienā **[[Mežciems (Rīga)|Mežciems]]** — **[[Šampēteris]]** ir 46 pieturas, tāpat arī virzienā **Šampēteris** — **Mežciems** ir 47 pieturas.

## Skatīt arī
* Rīga
* Autobusu satiksme Rīgā
* Trolejbusu satiksme Rīgā
* Tramvaju satiksme Rīgā
* Mikroautobusu satiksme Rīgā
* Sabiedriskais transports Rīgā
* Rīgas satiksme
* Rīgas metropolitēns

## Atsauces


## Ārējās saites
* https://saraksti.rigassatiksme.lv/index.html#bus/63/a-b
Members Only, Vol. 3

***Members Only, Vol. 3*** ir amerikāņu hiphopa grupas *[[Members Only]]* otrais miksteips. Tas tika izlaists, izmantojot *[[SoundCloud]]* 2017. gada 26. jūnijā. Tas ir pēdējais Members Only projekts, kas tiks izlaists *[[XXXTentacion]]* darbības laikā.

## Viesmāklinieki
Albumā piedalās daudzi mākslinieki no grupas *Members Only*, piemēram, ''Ski Mask The Slump God''*,* *Wifisfuneral,* *Bass Santana,* *Robb Banks,* *Craig Xen* un citi.

## Pēdējais projekts
Šis bija pēdējais *Members Only* projekts, kas tika izlaists *XXXTentacion* dzīves laikā, jo viņš tika noslepkavots 2018. gada 18. jūnijā Dīrfīldbīčā, Floridā, sešus mēnešus pirms projekta *Members Only, Vol. 4* (2019).

## Dziesmu sarakts

* *[[? (albums)|?]]* (2018)
* *[[SKINS (albums)|SKINS]]* (2018)
* *[[Bad Vibes Forever]]* (2019)
Equinor

***Equinor*** (iepriekš zināms kā ***Statoil***) ir Norvēģijas starptautiska enerģētikas kompānija. Tā ir akciju sabiedrība, kuras kontrolpakete pieder Norvēģijas valstij. Uzņēmums nodarbojas ar naftas, dabasgāzes ieguvi. Uzņēmumam ir ieguldījumi atjaunojamās enerģijas ieguvē. Pašreizējo nosaukumu uzņēmums ieguva 2007. gadā, kad tika apvienoti uzņēmumi *Statoil* un *[[Norsk Hydro]]* naftas un dabasgāzes ieguves struktūrvienība. 2017. gadā Norvēģijas valdībai piederēja 67% uzņēmuma akciju. Akcijas tiek kotētas Oslo biržā un Ņujorkas fondu biržā. Uzņēmuma galvenā mītne atrodas Stavangerē.

## Ārējās saites

*
Opera (uzņēmums)

***Opera*** ir Norvēģijas starptautiska informācijas tehnoloģiju uzņēmums. Tā ir akciju sabiedrība, kuras kontrolpakete kopš 2016. gada pieder Ķīnas investoriem. Uzņēmuma galvenais produkts ir tīmekļa pārlūkprogramma *[[Opera (pārlūkprogramma)|Opera]]*. 2018. gadā uzņēmums kļuva par publisku akciju sabiedrību un tā akcijas sāka kotēt *[[Nasdaq]]* biržā.

## Ārējās saites

*
NRK

**NRK** (saīsinājums no ) ir 1933. gadā dibināta valsts kontrolēta sabiedrisko mediju organizācija. NRK raida trīs nacionālos TV kanālus un 13 nacionālos radio kanālus. Līdz 1981. gadam juridiski un līdz 1991. gadam raidorganizācijai faktiski piederēja televīzijas apraides monopols valstī. NRK galvenā mītne atrodas Oslo. NRK ir viena no Eiropas Raidorganizāciju apvienības dibinātājām.

## Ārējās saites

*
Norsk Hydro

[thumb|''Norsk Hydro'' izpilddirektors Eivinds Kalleviks ALUMINUM izstādē [Diseldorfa|Diseldorfā 2024. gadā]]
***Norsk Hydro*** ir 1905. gadā dibināta Norvēģijas starptautiska kompānija, kas nodarbojas ar alumīnija ražošanu un atjaunīgās enerģijas ieguvi. Tā ir akciju sabiedrība, kuras 34,3% pieder Norvēģijas valstij, bet vēl 6,5% valdības pensiju fondam. Uzņēmums ir viens no pasaulē lielākajiem alumīnija ražotājiem. *Norsk Hydro* ir lielākais hidroelektroenerģijas ražotājs valstī, tas investē arī vēja enerģijas iegūšanai. Vēsturiski *Norsk Hydro* bija arī minerālmēslu ražotājs, tomēr 2004. gadā no uzņēmuma atdalīja kompāniju *[[Yara International]]*, kas nodarbojas ar šo biznesu. 2007. gadā *Norsk Hydro* naftas un dabasgāzes ieguves struktūrvienību pievienoja uzņēmumam *Statoil*, nodibinot *[[Equinor]]*. Uzņēmuma akcijas tiek kotētas Oslo biržā. Uzņēmuma galvenā mītne atrodas Oslo.

## Ārējās saites

*
Žists Žakēns

**Žists Žakēns** (; dzimis , miris ) bija franču kinorežisors.

Žakēna režijas debija ir franču softkora filma "Emanuēla" (*Emmanuelle*, 1974) ar Silviju Kristelu galvenajā lomā, kas aizsāka veselu filmu sēriju. 1975. gadā viņš režisēja erotisko drāmu "O stāsts" (*Histoire d'O*) ar Korinu Kleri galvenajā lomā. Filma guva daudz mazāku atzinību nekā grāmata. Apvienotajā Karalistē filmu aizliedza Lielbritānijas Filmu cenzoru padome, un aizliegums pastāvēja līdz 2000. gada februārim.

1981. gadā iznāca vēl viena romāna ekranizācija "Lēdijas Čaterlejas mīļākais" (*Lady Chatterley's Lover*). Filma ieguva plašu publicitāti tās pirmavota dēļ, tomēr kopumā saņēma sliktas atsauksmes un guva tikai mērenus komerciālus panākumus.

## Atsauces

## Ārējās saites
Emanuēla

**"Emanuēla"** () ir 1974. gada Francijas drāmas filma. Filmas režisors ir Žists Žakēns. Šī ir pirmā fima franču softkora pornogrāfijas filmu sērijā, kas veidota pēc romāna *[[Emmanuelle (romāns)|Emmanuelle]]* motīviem. Silvija Kristela filmā atveido galveno lomu — sievieti, kas dodas ceļojumā uz Bangkoku, kur pilnveido savu seksuālo pieredzi. Filma ir Žista Žakēna režijas debija un to filmēja Taizemē un Francijā laika posmā starp 1973. un 1974. gadu.

Filma "Emanuēla" pēc pirmizrādes saņēma negatīvas kritiķu atsauksmes, kas gadiem ejot kļuva pozitīvākas. Sākotnēji iznākot Francijā, tā bija viena no ienesīgākajām franču filmām, padarot to par pirmo studijas izdoto filmu ar X reitingu. Filma bija populāra Eiropā, ASV un Āzijā, un 1975. gadā iznāca filmas turpinājums *[[Emanuēla 2|Emmanuelle, The Joys of a Woman]]*. Vēlāk izlaistas arī vairākas citas Emanuēlas iespaidotas filmas, tostarp itāļu seriāls *[[Black Emanuelle]]*.

## Atsauces

## Ārējās saites
Veila pie Reinas

**Veila pie Reinas** () ir Vācijas pilsēta un komūna. Tā atrodas Reinas austrumu krastā un stiepjas līdz vietai, kur satiekas Šveices, Francijas un Vācijas robežas. Tā ir Vācijas vistālāk dienvidrietumos esošā pilsēta un Šveices pilsētas Bāzeles priekšpilsēta. Veila pie Reinas ir daļa no Bāzeles trīsvalstu aglomerācijas (*Trinationale Agglomeration Basel*) ar aptuveni 830 000 iedzīvotāju.

## Vēsture
Pilsēta pirmo reizi dokumentēta 786. gadā kā *Willa*, kas tiek uzskatīts par romiešu izcelsmes nosaukumu. Hercogs de Vilārs šķērsoja Reinu šeit 1702. gada oktobrī, lai Spānijas mantojuma kara laikā cīnītos Frīdlingenas kaujā. Konflikta rezultātā Veila tika nopietni sagrauta.

Lauksaimniecība dominēja vietējā rūpniecībā līdz 19. gadsimtam, kad pilsēta sāka augt, pateicoties tās labvēlīgajiem transporta savienojumiem. Dzelzceļa šķirošanas parks, kas savieno Veilu pie Reinas ar Bāzeli, tika uzcelts 1913. gadā. Frīdlingenas kvartālā tika izveidotas Šveices tekstilrūpnīcas. 1934. gadā tika uzcelta osta pie Reinas.

## Ārējās saites
*https://www.weil-am-rhein.de/start (vāciski)
## Atsauces
Pilnā magnētiskās indukcijas plūsma

**Pilnā magnētiskās indukcijas plūsma** jeb **plūsmas saķēdējums** ir fizikāls lielums, kopējā magnētiskās indukcijas plūsma, kas iet caur noslēgtu, no vairākiem vijumiem veidotu elektrovadošu kontūru (parasti tā ir induktivitātes spole). Apzīmē ar *Ψ<sub>m</sub>*, ''SI'' mērvienība ir vēbers (Wb).

\Psi_m=\sum_{i=1}^N\Phi_{m_i}, kur *Φ<sub>m</sub>* ir magnētiskā plūsma caur atsevišķu vijumu. Ja plūsmas caur visiem vijumiem ir vienādas, tad \Psi_m=N\Phi_{m_i}, kur *N* ir vijumu skaits.
Yara International

***Yara International ASA*** ir Norvēģijas starptautiska ķīmijas kompānija, kas nodarbojas ar slāpekļa mēslojuma ražošanu un pārdošanu. Lielākais uzņēmuma akcionārs ir Norvēģijas valsts, kurai pieder vairāk nekā 1/3 no uzņēmuma akcijām. Vēsturiski *Yara International ASA* bijusi uzņēmuma *[[Norsk Hydro]]* struktūrvienība, kas 2004. gadā atdalīta no tā. Uzņēmuma akcijas tiek kotētas Oslo biržā. *Yara International ASA* galvenā mītne atrodas Oslo.

## Ārējās saites

*
Members Only

***Members Only*** bija amerikāņu hiphopa kolektīvs no Brovardas apgabala Floridā, kas tika izveidots 2014. gadā. Sākotnēji tas bija tikai duets, kurā bija Džasejs Onfrojs (*XXXTentacion*) un Stokelijs Goulburns (*Ski Mask The Slump God*) pēc abu tikšanās nepilngadīgo ieslodzījuma centrā. Tas ir cieši saistīts ar citu kolektīvu ar nosaukumu Very Rare, un abu kolektīvu dalībnieki sevi dēvē arī par *VR All-Stars*. Pēc viņu ceturtā projekta, *[[Members Only, Vol. 4]]*, kolektīvs devās nenoteiktā pārtraukumā, un daži no tās ievērojamākajiem dalībniekiem, piemēram, *Craig Xen* un *Wifisfuneral* pameta grupu.

Trīs bijušie locekļi tagad ir miruši; līdzdibinātājs *[[XXXTentacion]]* nomira 2018. gadā, *Khaed* 2019. gadā un *Tablez* 2022. gadā.

## Diskogrāfija

###### Studijas albumi
* *[[Members Only, Vol. 4]]* (2019)

###### Miksteipi
* *Members Only, Vol. 2*  (2015)
* *[[Members Only, Vol. 3]]* (2017)

###### EPs
* *Members Only, Vol. 1* (2015)
Pašindukcija

**Pašindukcija** ir elektrodzinējspēka (EDS) rašanās vadītāja kontūrā, mainoties kontūra izmēriem vai vides magnētiskajai caurlaidībai, bet visbiežāk — caur šo kontūru plūstošās strāvas stiprumam. Tas ir elektromagnētiskās indukcijas atsevišķs gadījums.

Strāva, plūstot kontūrā, rada magnētisko lauku, un kontūrs, tostarp, piemēram, induktivitātes spole, aptver pilno magnētisko plūsmu *Ψ<sub>m</sub>*, kas proporcionāla strāvai *I*:

\Psi_m=LI,

kur *L* ir kontūra induktivitāte.

Pašindukcijas EDS, kas tiek inducēts kontūrā pēc paša kontūra radītās magnētiskās plūsmas izmaiņas, nosaka vienādojums

\mathcal{E}_p=-\left (L \frac{\operatorname{d}\!I}{\operatorname{d}\!t}+I\frac{\operatorname{d}\!L}{\operatorname{d}\!t} \right).

Ja *L=const*, tad

\mathcal{E}_p=-L\frac{\operatorname{d}\!I}{\operatorname{d}\!t}.

Ieslēdzot vai izslēdzot strāvu elektriskajā ķēdē, kurai piemīt sava induktivitāte, tajā rodas pašindukcijas EDS, kurš saskaņā ar Lenca likumu darbojas pretī strāvas izmaiņai. Tādēļ pēc ieslēgšanas strāva savu stacionāro vērtību sasniedz pakāpeniski, tāpat pēc izslēgšanas strāva uzreiz nekļūst vienāda ar nulli.

## Skatīt arī

* Mijindukcija
Kailsakņu bruguiera

**Kailsakņu bruguiera** () ir mangrovju suga sarkano mangrovju dzimtā. Augs parasti izaug 7-20 m augsts, bet dažreiz sasniedz līdz pat 35 m augstumu. Tas ir atrodams mangrovju purvu jūras pusē, bieži vien sarkanmangrovju sugu sabiedrībā. Tas ir sastopams no Klusā okeāna rietumu daļas, pāri Indijas okeāna krastiem līdz Keipprovincei Dienvidāfrikā.

## Ārējās saites
 

## Atsauces
Visuredzošā acs

**"Visuredzošā acs"** () ir 2015. gada Apvienotās Karalistes trillera filma, kuras režisors ir Geivins Hūds. Filmā galvenās lomas atveido Helēna Mirena, Ārons Pols, Elans Rikmens, Barhads Abdi, Džeremijs Nortems un Iens Glens.

Militāras operācijas laikā, teroristu nogalināšanu sarežģī deviņus gadus veca meitenīte, kura atrodas raķešu trieciena zonā.

"Visuredzošā acs" pirmizrāde notika  Toronto Starptautiskajā kinofestivālā. Filma saņēma pozitīvas kritiķu atsauksmes un nopelnīja 34,6 miljonus ASV dolārus. Šī bija pēdējā Elana Rikmena kinoloma, kurš nomira 2016. gada janvārī.

## Atsauces

## Ārējās saites
Look at Me: The Album

***Look at Me: The Album*** ir pirmais amerikāņu repera un dziedātāja *[[XXXTentacion]]* kompilācijas albums. Tas tika izlaists 2022. gada 10. jūnijā, 8 dienas pirms viņa nāves ceturtās gadadienas. Albums tika izziņots kopā ar tāda paša nosaukuma dokumentālo filmu. Albumu atbalsta divi singli: "vice city" un "True Love". Albumā piedalās arī *[[Ski Mask The Slump God]]* un Kanje Vests.

## Fons
Sākotnēji par albumu *[[XXXTentacion]]* sociālajos tīklos tika paziņots 2022. gada 23. maijā, kā arī izsludināja, ka dziesma "True Love" ar Kanje Vestu, kas iepriekš bija Vesta vienpadsmitajā studijas albumā *Donda 2*, tiks izdota kā singls straumēšanas platformās 2022. gada 27. maijā. Pilns dziesmu saraksts tika atklāts *XXXTentacion* sociālajos medijos 2022. gada 2. jūnijā.

Albumā ir iekļautas dažādas dziesmas no *XXXTentacion* vecā *[[SoundCloud]]* laikmeta, kā arī albuma dziesmas un singli no viņa miksteipa *[[Revenge (miksteips)|Revenge]]* (2017) un trīs viņa studijas albumiem, *[[17 (albums)|17]]* (2017), ''?'' (2018) un *[[Skins (albums)|SKINS]]* (2018), tostarp viņa izrāviena singls "Look At Me!" un viņa dimanta sertificētais singls "Sad!".

## Dziesmu sarakts

### Piezīmes

* "vice city" ir no *XXX (Unmastered)*.
* "never" ir no *The Fall*, *Heartbreak Hotel* & *Willy Wonka Was a Child Murderer*.
* "rare" ir no *♡ r a r e ♡*.
* "FUXK" ir no *Members Only, Vol. 1*.
* "WingRiddenAngel" un "King Of The Dead" ir no *Members Only, Vol. 2*.
* "Willy Wonka Was a Child Murderer" ir no *Willy Wonka Was a Child Murderer.*
* "Look At Me!", "I don't wanna do this anymore" un "YuNg BrAtZ" ir no *[[Revenge (miksteips)|Revenge]]*.
* "YuNg BrAtZ" ir no 2016. gada Bad Vibes Forever versijas.
* "Jocelyn Flores", "Depression & Obsession" un "Everybody Dies In Their Nightmares" ir no *[[17 (albums)|17]]*.
* "ALONE, PART 3", "Moonlight", "Sad!", "changes", "hope" un "before I close my eyes" ir no *[[? (albums)|?]]*.
* "Train food" ir no *[[SKINS (albums)|SKINS]]*.
* "True Love" ir no *[[Donda|Donda 2]]*.
Gunnars Grēns

**Jūhans Gunnars Grēns** (, dzimis , miris ) bija zviedru futbolists un futbola treneris. Vislabāk pazīstams no sava pavadītā laika *[[IFK Göteborg]]* un *[[AC Milan]]* komandās.

Spēlējis uzbrucēja pozīcijā, viņš ir raksturots kā tehnisks, tālredzīgs, inteliģents spēles veidotājs un piespēlētājs. Pārstāvot *AC Milan* komandu, spēlējis kopā ar saviem tautiešiem Gunnaru Nordālu un Nilsu Līdholmu, veidojot uzbrucēju trijnieku, ko gan Itālijā, gan Zviedrijā pazīst kā *Gre-No-Li*. Ar *AC Milan* komandu uzvarējis 1950–51. gada Itālijas A sērijas sezonā. Vēlāk Itālijā pārstāvēijs arī *[[ACF Fiorentina]]* un ''Genoa''.

Zviedrijas futbola izlasei pārstāvējis no 1940. līdz 1958. gadam, kopumā piedaloties 57 mačos un gūstot 32 vārtus. Bijis daļa no izlases, kad tā izcīnīja zelta medaļas 1948. gada vasaras olimpiskajās spēlēs un izcīnīja otro vietu 1958. gada FIFA Pasaules kausā Zviedrijā. 1946. gadā saņēmis *[[Guldbollen]]* balvu, kā gada labākais zviedru futbolists. Grēns tiek uzskatīts par vienu no visu laiku labākajiem zviedru futbolistiem.

## Ārējās saites
Ognešu malpīgija

**Ognešu malpīgija** () ir augu suga malpīgiju dzimtā, kuras savvaļā ir sastopama Karību jūras reģionā. Tai ir balti ziedi, kuri pārvēršas sarkanos augļos — kauleņos. Augļus iecienījuši putni, kas izplata sēklas ar izkārnījumiem. To audzē kā dekoratīvo augu un bieži kā bonsai.

## Ārējās saites
 

## Atsauces
Jirgens Grabovskis

**Jirgens Grabovskis** (, dzimis , miris ) bija vācu futbolists, spēlējis uzbrucēja un pussarga pozīcijā. Pārstāvējis arī VFR futbola izlasi.

Grabovskis tiek uzskatīts par vienu no visu laiku labākajiem *[[Eintracht Frankfurt]]* spēlētājiem. Šajā komandā aizvadījis visu savu profesionālo karjeru, no 1965. līdz 1980. gadam aizvadot 441 maču un gūstot 109 vārtus. 1980. gadā ar komandu izcīnījis UEFA kausu.

Rietumvācijas futbola izlasi pārstāvējis no 1966. līdz 1974. gadā, piedaloties 44 mačos un gūstot 5 vārtus. Uzvarējis 1974. gada FIFA Pasaules kausā un 1972. gada Eiropas čempionātā. Piedalījies arī 1966. un 1970. gada FIFA Pasaules kausā.

## Sasniegumi
**Eintracht Frankfurt**

* UEFA kauss: 1979–80
* Vācijas kauss: 1973–74, 1974–75

**Rietumvācija**

* FIFA Pasaules kauss: 1974
* Eiropas čempionāts: 1972

## Atsauces

## Ārējās saites
Volfgangs Overats

**Volfgangs Overats** (, dzimis ) ir bijušais vācu futbolists, spēlēja pussarga pozīcijā, bijis Rietumvācijas futbola izlases pārstāvis.

Visu savu 15 gadus ilgo karjeru pārstāvējis *[[1. FC Köln]]* komandu. 1964. gadā kļuvis arī par Vācijas Bundeslīgas čempionu.

Rietumvācijas futbola izlasi pārstāvējis no 1963. līdz 1974. gadam, kopumā aizvadot 81 maču un gūstot 17 vārtus. Uzvarējis 1974. gada FIFA Pasaules kausā. Piedalījies arī 1966. un 1970. gada FIFA Pasaules kausā.

## Sasniegumi
**Köln**

* Vācijas Bundeslīga: 1963–64
* Vācijas kauss: 1968, 1977

**Rietumvācija**

* FIFA Pasaules kauss: 1974

## Ārējās saites
Ralfs Ēdstrems

**Ralfs Sigvards Ēdstrems** (, dzimis ) ir bijušais Zviedrijas futbolists, spēlējis uzbrucēja pozīcijā, pārstāvējis Zviedrijas futbola izlasi.

Savu karjeru sācis *[[Degerfors IF]]*, vēlāk spēlējis *[[Åtvidabergs FF]]*. 1973. gadā pievienojies Nīderlandes komandai *[[PSV Eindhoven]]*. Divas reizes kļuvis par *[[Eredivisie]]* čempionu. Spēlējis arī *[[IFK Göteborg]]*, *[[Standard Liege]]*, *[[AS Monaco]]* un *[[Örgryte IS]]*.

Zviedrijas futbola izlasi pārstāvējis no 1972. līdz 1980. gadam, piedaloties 40 mačos un gūstot 15 vārtus. Piedalījies 1974. un 1978. gada FIFA Pasaules kausā. 1972. un 1974. gadā saņēmis *[[Guldbollen]]* balvu kā gada labākais zviedru futbolists.

## Sasniegumi
**Åtvidabergs FF**

* Allsvenskan: 1972
* Zviedrijas kauss: 1970—71

**PSV Eindhoven**

* Eredivisie: 1974—75, 1975—76
* Nīderlandes kauss: 1973—74, 1975—76

**IFK Göteborg**

* Zviedrijas kauss: 1978—79

**Standard Liege**

* Beļģijas kauss: 1981

**AS Monaco**

* Francijas 1. divīzija: 1981—82

**Individuālie sasniegumi**

* ''Allsvenskan'' labākais vārtu guvējs: 1972
* Zviedrijas gada futbolists: 1972, 1974

## Ārējās saites
Vilčektāle

**Austrijas Arktiskā pētniecības stacija** () vai **Vilčektāle** ( — ‘Vilčeka ieleja’) ir bijusī Pirmā Starptautiskā polārā gada Austroungārijas polārstacija Jana Majena salā Atlantijas okeāna ziemeļos. Ekspedīciju finansēja un pārraudzīja grāfs Hanss Vilčeks (*Hans Wilczek*).

## Vēsture
Stacija tika ierīkota salas ziemeļrietumu piekrastē Marijas Mušas līča krastā Bērenberga pakājē. Ekspedīcija salā tika nogādāta 1882. gada 13. jūlijā ar tvaikoni *Pola*. Ekspedīcijas sastāvā bija 14 cilvēki, galvenokārt Austrijas kara flotes virsnieki un jūrnieki; tās vadītājs bija Egīls fon Volgemūts. Visi tās dalībnieki bija brīvprātīgie. Ekspedīcija tika pienācīgi aprīkota un nodrošināta ar proviantu diviem gadiem, tajā skaitā līdzekļiem pret cingu.

Stacijas projekts tika izstrādāts speciāli piemērojot to salā valdošajiem klimatiskajiem apstākļiem — aukstumam, stiprai snigšanai un brāzmainam vējam. Pēc Vīnes inženiera Folknera projekta tika izgatavotas saliekamas ēkas smailas arkas formā, kas līdzinājās apgāztiem kuģu korpusiem. Atsevišķas ēkas savā starpā bija savienotas ar segtām pārejām. Astronomiskā observatorija un citu instrumentu ēkas, kā arī rezerves pārtikas un munīcijas noliktavas tika uzbūvētas atstatus. Ēkas pēc ekspedīcijas beigām netika nojauktas. Kad salu 1892. gadā apmeklēja franču-austriešu ekspedīcija Šarla Rabo vadībā, tā joprojām bija neskarta.

Stacijā tika veikti meteoroloģiskie, magnētiskie, astronomiskie un ziemeļblāzmas novērojumi starptautiskās programmas ietvaros, kā arī ģeodēziskie, hidrogrāfiskie un dabaszinātņu (zooloģijas, botānikas un mineraloģijas) pētījumi. Pētījumu programma tika īstenota no 1882. gada 1. augusta līdz 1883. gada 1. septembrim. Ekspedīcija pilnā sastāvā atgriezās mājās 1883. gada 26. oktobrī.

Otrā Starptautiskā polārā gada laikā (1932—1933) stacijā, daļa no kuras joprojām bija izmantojama, 14 mēnešus strādāja Austrijas ekspedīcija, kuras sastāvā bija Hanss Tolners, Rūdolfs Kaničeiders un Frics Kopfs.

## Atsauces

## Ārējās saites

* The First International Polar Year 1881-1884. Jan Mayen
Wentian

thumb|260px|right|''Wentian'' pirms palaišanas kosmosā
thumb|220px|right|''Wentian'' uzbūves diagramma
***Wentian*** (,  — "Debesu meklējumi"), oficiāli **''Wentian'' laboratorijas kabīnes modulis** () ir Ķīnas orbitālās stacijas *[[Tiangong]]* modulis. Tas orbītā tika palaists 2022. gada 24. jūlijā.

## Konstrukcija
*Wentian* laboratorijas modulis nodrošina *[[Tiangong]]* stacijas bāzes moduļa *[[Tianhe]]* rezerves funkcijas: papildu navigācijas aparatūru, orbītas uzturēšanas un orientācijas vadību. Modulis paredzēts zinātnisku eksperimentu veikšanai. Eksperimentu iekārtas var izvietot arī moduļu ārpusē, lai paraugus pakļautu kosmosa videi, kosmiskajiem stariem, vakuumam un saules vējam. *Wentian* ir gulēšanas kabīnes trīs apkalpes locekļiem.

Moduļa priekšējā pieslēgvieta ir aprīkota ar saslēgšanās mehānismu. Pie tā ir mehāniskā roka, kas paredzēta moduļa pārvietošanai uz bāzes moduļa radiālo pieslēgvietu.

Papildus tam *Wentian* ir arī neliels 5 m garš manipulators, līdzīgs *Chinarm*, kā papildinājums šai robotrokai. To paredzēts izmantot, lai manipulētu ar kravām stacijas ārpusē, un tā pozicionēšanas precizitāte ir 5 reizes labāka nekā *Chinarm*. Modulim kopumā ir 22 standarta adapteri (sudraba kvadrāti), lai uzņemtu kravas. *Wentian* manipulators galvenokārt tiks izmantots eksperimentu un citas aparatūras pārvietošanai ārpus stacijas. Ir arī adapteris, ar kuru *Chinarm* var satvert šo robotroku, lai strādātu kā viens manipulators.

Elektroenerģiju modulim nodrošina divi grozāmi saules bateriju paneļi ar kopējo jaudu 18 kW. Enerģija tiek uzkrāta, lai darbinātu staciju, kad tā nonāk Zemes ēnā. Apgādes kuģi papildina degvielu modulī, lai uzturētu stacijas orbītas augstumu.

*Wentian* ir slūžu kamera ārpuskuģa aktivitāšu nodrošināšanai, un tai ir daudz lielāka telpa, salīdzinot ar *Tianhe* sfēriskā saslēgšanās centrmezgla slūžu kameru.

## Lidojuma gaita
*Wentian* laboratorijas modulis tika palaists  06:22:32 *[[UTC]]* ar nesējraķeti *[[Chang Zheng 5B]]* no Veņčanas kosmisko aparātu palaišanas vietas.
24. jūlijā 19:13 *UTC* modulis saslēdzās pie stacijas *[[Tiangong]]* bāzes moduļa *[[Tianhe]]*.

30. septembrī *Wentian* ar mehāniskās rokas palīdzību tika atvienots no *Tianhe* priekšējās pieslēgvietas un pārvietots 90 grādus uz labās puses portu. Operācija tika pabeigta 04:44 *UTC*, staciju izveidojot L formas konfigurācijā.

## Atsauces
Ginters Necers

**GintersTeodors Necers** (, dzimis ) ir bijušais vācu futbolists, spēlēja pussarga pozīcijā, bijis Rietumvācijas futbola izlases pārstāvis.

Slavu ieguvis, pārstāvot savas dzimtās pilsētas komandu Menhengladbahas "''Borussia''". Divas reizes ar komandu kļuvis par Bundeslīgas čempionu. 1973. gadā pievienojies Spānijas komandai Madrides "''Real''". "*Real*" komandas sastāvā divreiz uzvarējis *[[La Liga]]* turnīrā, kā arī divreiz ieguvis Spānijas Karaļa kausu. Savu karjeru noslēdzis Šveices Superlīgas komandā ''Grasshoppers''.

Rietumvācijas futbola izlasi pārstāvējis no 1965. līdz 1975. gadam, kopumā piedaloties 37 mačos un gūstot 6 vārtus. Uzvarējis 1974. gada FIFA Pasaules kausā un 1972. gada Eiropas čempionātā. 1972. un 1973. gadā Necers tika atzīts par Vācijas gada labāko futbolistu.

## Sasniegumi
**Borussia Mönchengladbach**

* Vācijas Bundeslīga: 1969–70, 1970–71
* Vācijas kauss: 1972–73

**Real Madrid**

* La Liga: 1974–75, 1975–76
* Spānijas Karaļa kauss: 1973–74, 1974–75

**Rietumvācija**

* FIFA Pasaules kauss: 1974
* Eiropas čempionāts: 1972

**Individuālie sasniegumi**

* Vācijas gada futbolists: 1972, 1973

## Ārējās saites
Mariu Zagalu

**Mariu Žorži Lobu Zagalu** (, dzimis , miris ) bija Brazīlijas futbolists un futbola treneris, spēlēja uzbrucēja pozīcijā.

Zagalu bija pirmais cilvēks, kurš uzvarējis FIFA Pasaules kausā gan kā spēlētājs, gan kā treneris, kā arī vienīgais, kurš to izdarījis vairākkārt. Kā spēlētājs Brazīlijas futbola izlases sastāvā, uzvarējis 1958. un 1962. gada FIFA Pasaules kausā, bet, kā treneris, 1970. gadā un kā trenera asistents 1994. gada FIFA Pasaules kausā. Vadījis arī Brazīlijas izlasi 1974. un 1998. gada FIFA Pasaules kausā. Vadījis arī Kuveitas un Saūda Arābijas futbola izlasi, kā arī vairākas komandas Brazīlijā.

2013. gadā viņu ierindoja žurnāla *World Soccer Magazine* visu laiku labāko futbola treneru saraksta 9. vietā.

2022. gada jūlijā Zagalu tika ievietots slimnīcā ar elpceļu infekciju. 2023. gada augustā viņš tika hospitalizēts uz 22 dienām urīnceļu infekcijas dēļ. Pēc īslaicīgas hospitalizācijas Riodežaneiro viņš 92 gadu vecumā nomira 2024. gada 5. janvārī vairāku orgānu mazspējas dēļ.

## Sasniegumi

### Spēlētāja karjera
**Flamengo**

* Campeonato Carioca: 1953, 1954, 1955

**Botafogo**

* Torneio Rio – São Paulo: 1962, 1964
* Campeonato Carioca: 1961, 1962

**Brazīlija**

* FIFA Pasaules kauss: 1958, 1962

### Trenera karjera
**Botafogo**

* Brazīlijas A sērija: 1968

* Campeonato Carioca: 1967, 1968

**Fluminense**

* Campeonato Carioca: 1971

**Flamengo**

* Copa dos Campeões: 2001
* Campeonato Carioca: 1972, 2001

**Al-Hilal**

* Saūda Arābijas Premjerlīga: 1978—79

**Brazīlija**

* FIFA Pasaules kauss: 1970
* FIFA Konfederāciju kauss: 1997
* Copa América: 1997

## Atsauces

## Ārējās saites
Pagānu izloksnes no Narevas

**„Pagānu izloksnes no Narevas”** () ir 1978. gadā Belovežas gāršas ziemeļu daļā atrasta kādas vietējās baltu valodas izlokšņu un poļu valodas vārdnīca.

## Vēsture
1978. gadā amatierkolekcionārs Vjačeslavs Zinovs no Brestas, ceļodams caur Belovežas gāršu, no kāda Pružanu rajona Novi Dvoras ciema iedzīvotāja iegādājās lūgšanu grāmatu latīņu valodā, kuras beigās atrada iesietu 6 vai 7 lappušu garu „pagānu izlokšņu” un poļu valodas vārdnīcas rokrakstu. Zinovs padzisušo rokrakstu pārrakstīja savā piezīmju grāmatā un nesekmīgi centās noskaidrot minētās „pagānu izloksnes”.

Rokraksta oriģinālu kopā ar Zinova pārējo kolekciju viņa karadienesta laikā izmeta Zinova vecāki, bet saglabājies Zinova noraksts, ko viņš 1983. gadā pēc atgriešanās no dienesta Padomju Armijā nogādāja Viļņas Universitātē. Lietuviešu valodnieks Zigms Zinkevičs vārdnīcu sākotnēji uzskatīja par viltojumu, tomēr, norakstu izpētījis, tajā pierakstītās „pagānu izloksnes” atzina par baltu valodu, bet poļu valodu — par vietēju izloksni ar baltkrievu valodas iezīmēm (*bieły*, nevis *biały*, *buśieł*, nevis *bocian*, *lisa*, nevis *lis*, *zmija*, nevis *gadzina* utt.).

## Saturs
Vārdnīcā apkopoti 215 Narevas sateces baseinā pierakstītas baltu valodas vārdi. Zinkevičs tās pilno saturu 1984. gadā izdeva rakstu krājumā *Балто-славянские исследования*, kur izteica pieņēmumus, ka vārdnīcā pierakstītā baltu valoda varētu būt:
* vistālāk uz austrumiem dzīvojušās jātvingu cilts — poleksāņu — valoda, jo tajā manāma rietumbaltu valodām raksturīgā fonētika (*š* un *ž* pārveidošanās par *s* un *z*, **e* pārveidošanās par *i* utt.) un no pārējo baltu valodām atšķirīgs vārdu krājums (piemēram, *Pjarku* (Pērkons), *tuołi* (velns), *dumo* (tumšs), *kit* (kas), *wiroʃ* (kungs), *guti* (krustneši), *drygi* (maskavieši) u.c.).
* lietuviešu valoda ar spēcīgu vietējās jātvingu valodas ietekmi, jo daļa vārdnīcā pierakstīto vārdu pilnībā vai daļēji atbilst vai nu lietuviešu valodai (*bałtaʃ* — *báltas*, *daug* — *daũg*, *eʃ* — *jìs*, *ii* — *ǰ*, *ʃenʃ* — *sȅnas*) vai gan lietuviešu, gan latviešu valodai (*daiņa* — *dainà/daiɳa*, *deuʃ* — *diȅvas/dìevs*, *letʃ* — *lietùs/liêtus*, *man* — *mán/man*, *patʃ* — *páts/pats, *tik* — *tìk/tik*).
* gan lietuviešu, gan jātvingu valoda, kas varētu būt līdzpastāvējušas Narevas sateces baseinā, uz ko netieši varētu norādīt rokraksta nosaukumā lietotais [[daudzskaitlis]] „izloksnes” (*gwary'').


Польска-"яцвяжскі" слоўнік.jpg|Vārdnīcas noraksta 1. lapa
Польска-"яцвяжскі" слоўнік, ч. 2.jpg|Vārdnīcas noraksta 2. lapa
Польска-"яцвяжскі" слоўнік, ч. 3.jpg|Vārdnīcas noraksta 3. lapa


## Atsauces

## Literatūra
* 
* 

## Ārējās saites
* Vārdnīcas saturs
EDVAC

**EDVAC** ( — "Elektroniskais diskrēto mainīgo automatizētais procesors”) bija viens no pirmajiem elektroniskajiem vispārēja pielietojuma datoriem. To izstrādāja un izgatavoja Mūra Elektrotehnikas skolā Pensilvānijā, ASV. Līdzīgi kā *[[ORDVAC]]* tas bija *[[ENIAC]]* pēctecis, taču atšķirībā no *ENIAC* šis dators jau apstrādāja informāciju binārā nevis decimālā kodā un spēja uzglabāt gan programmu, gan datus tam īpaši paredzētā aiztures līniju atmiņā.

## Vēsture
*ENIAC* izgudrotāji Džons Maušlijs un Dž. Prespers Ekerts ierosināja *EDVAC* izstrādi jau 1944. gada augustā, tomēr līgums par jaunā datora būvniecību tika parakstīts tikai 1946. gada aprīlī ar sākotnējo budžetu 100 000 ASV dolāru apmērā. Tā galīgās izmaksas bija tuvākas *ENIAC* izmaksām (~ 500 000 ASV dolāru). Pabeigtais *EDVAC* tika uzstādīts 1949. gadā un tas darbojās līdz 1962. gadam , kad to aizstāja ar *[[BRLESC]]*.

## Tehniskais raksturojums
Funkcionāli *EDVAC* bija binārs seriālais dators ar automātisku saskaitīšanu, atņemšanu, reizināšanu, programmētu dalīšanu un automātisku rezultāta pareizības pārbaudi. Vidējais datu pievienošanas laiks bija 864 mikrosekundes, bet to apstrādes laiks – 2900 mikrosekundes.

Fiziski dators sastāvēja no piecām pamata sastāvdaļām:
* magnētiskās lentes lasītājs-rakstītājs;
* vadības bloks ar osciloskopu;
* saziņas bloks (dispečeris), lai, saņemot norādījumus no vadības bloka un atmiņas, novirzītu tos uz citām vienībām;
* skaitļošanas bloks, kas veica aritmētiskas darbības ar skaitļu pāri un nosūtīja rezultātu uz atmiņu;
* taimeris taktēšanai;
* atmiņas bloks, kas sastāvēja no diviem komplektiem, katrā pa 64 akustiskajām dzīvsudraba aiztures līnijām, kas katra varēja saglabāt astoņus 44 bitu mašīnvārdus;
* trīs īslaicīgās atmiņas krātuves, katra spējīga saglabāt vienu mašīnvārdu.

Datoram bija 5937 elektronu lampas un 12 000 diodes, un tas patērēja 56 kW jaudas. Pēc izmēra *EDVAC* aizņēma 45,5 m² un svēra 7,8 tonnas. Lai veiktu tehniskas manipulācijas ar datoru, bija nepieciešams trīsdesmit cilvēku darbs astoņu stundu maiņās.

Atšķirībā no priekštečiem *EDVAC* varēja veikt arī aritmētiku ar peldošo komatu. Tas izmantoja 33 bitus mantisai un vienu bitu tās apzīmēšanai. Instrukcijām 44 bitu mašīnvārds tika sadalīts četrās 10 bitu adresēs un četros bitos. Pirmās divas adreses norādīja uz operācijā izmantotajiem skaitļiem atmiņā, trešā adrese norādīja vietu atmiņā, kurā saglabāt darbību rezultātu, bet ceturtā adrese apzīmēja nākamās izpildāmās instrukcijas atrašanos.

## Ietekme uz datoriku
*EDVAC* darbība atstāja lielu iespaidu uz Džonu fon Neimanu. Savā monogrāfijā “Pirmais ziņojuma projekts par *EDVAC*” viņš aprakstīja vienu no mūsdienu datorikas būtiskākajiem principiem – "uzglabātās programmas" koncepciju, kurā programmas instrukcijas tiek glabāta tajā pašā atmiņā, kurā dati. Pēc šī t.s. fon Neimana arhitektūras principa strādā lielākā daļa *EDVAC* sekojušo datoru.

## Atsauces
BRLESC

***BRLESC*** ( – "Ballistiskās izpētes laboratorijas Elektroniskais zinātniskais dators") bija viens no pēdējiem pirmās paaudzes elektroniskajiem datoriem pirms pārejas uz sistēmu arhitektūrām, kas pilnībā balstītas uz tranzistoriem. To 1962. gadā uzbūvēja Amerikas Savienoto Valstu armijas Ballistisko pētījumu laboratorija, lai pārņemtu iepriekšējo vispārējo skaitļotāju – *[[ENIAC]]*, *[[EDVAC]]* un *[[ORDVAC]]* –  slodzes, tās optimizējot un palielinot apstrādāto datu apjomu. 

*BRLESC* bija arī pirmais dators, kura izstrādi pārraudzīja ASV Nacionālais standartu birojs (šobrīd Nacionālais standartu un tehnoloģiju institūts), lai vienādotu un formalizētu ASV valsts iestāžu izmantotās datorikas terminoloģijas, taksonomijas un definīcijas.

## Tehniskais raksturojums
*BRLESC* galvenokārt tika izstrādāts zinātniskiem un militāriem uzdevumiem, kuriem nepieciešama augsta precizitāte un liels skaitļošanas ātrums, piemēram, artilērijas un ballistisko raķešu trajektoriju aprēķināšana vai armijas apgādes līniju un ieroču sistēmu efektivitātes novērtējumi.

Datoram bija 1727 elektronu lampas, 853 tranzistori un tas varēja apstrādāt 409 672 bitu mašīnvārdus. No pirmās paaudzes elektroniskajiem datoriem *BRLESC* bija visplašākais datu ievades-izvades iespēju klāsts (perfokartes, magnētiskās lentes un magnētiskie cilindri), turklāt tās visas varēja darbināt vienlaikus. Šis dators arī izmantoja sev unikālu apzīmējumu heksadecimālajiem skaitļiem: mūsdienās plaši izmantotās ABCDEF secības vietā ciparus no 10 līdz 15 apzīmēja ar burtiem KSNJFL, kas atbilda ASV armijas saziņā plaši izmantotā teletaipa rakstzīmēm.

*BRLESC* spēja veikt piecus miljonus operāciju sekundē. Vesela skaitļa saskaitīšanai bija nepieciešamas 5 mikrosekundes, peldošā komata aprēķiniem – 5 līdz 10 mikrosekundes, reizināšanai – 25 mikrosekundes, bet dalīšana prasīja 65 mikrosekundes. Tas bija ātrākais dators pasaulē, līdz 1964. gadā izgatavotajam *[[CDC 6600]]*.

Izmantojot sākotnējam modelim izgatavotas integrālās shēmas, 1967. gada novembrī dators tika pārbūvēts. Tā atjaunotā versija *BRLESC II* bija 200 reizes ātrāka par priekšteci *ORDVAC*, taču šai inovācijai ilgtermiņā nebija gaidītās tehnoloģiskas nozīmes, jo īsā laikā *BRLESC II* aprēķinu jaudas ievērojami apsteidza datori, kuru arhitektūra jau bija pilnībā balstīta uz tranzistoriem.